Lietuvos kariuomenės Pirmoji divizija

Lietuvos kariuomenės Pirmoji divizija – pagrindinis Lietuvos kariuomenės Sausumos pajėgų karinis vienetas. 2025 m. sausio mėnesį diviziją sudaro vadovybės štabas, trys pėstininkų brigados, atskirasis inžinerijos batalionas ir salvinės artilerijos baterija, divizijos paramai pasitelkiami kitų kariuomenės rūšių daliniai. 

 Istorija 
miniatiūra|2025 m. sausio 28 d. Lietuvos Respublikos prezidentas Gitanas Nausėda ir Lietuvos kariuomenės vadas, generolas Raimundas Vaikšnoras, atidengia divizijos emblemą
Lietuvos kariuomenės Pirmoji divizija yra Abiejų Tautų Respublikos LDK Pirmosios Lietuvos divizijos tradicijų tiesioginė tęsėja.https://www.lrt.lt/naujienos/lietuvoje/2/2471203/rukloje-vyks-lietuvos-kariuomenes-pirmosios-divizijos-atkurimo-ceremonija

 LDK Pirmoji Lietuvos divizija 

Divizija buvo suformuota 1775 m. ordinarinio ATR Seimo nutarimu. Per 1775–1776 m. kariuomenės organizavimo reformą 5 atskiros kavalerijos (husarų ir petihorų) vėliavos buvo suskirstytos į tautinės kavalerijos brigadas, visa LDK kariuomenė – į dvi divizijas.Gaidys, Arvydas, Knezys, Stasys, Spečiūnas, Vytautas, Lietuvos Didžiosios Kunigaikštystės kariuomenė, Visuotinė lietuvių enciklopedija Lenkijos kariuomenę tuo metu sudarė 4 divizijos. Divizija buvo lygiavertė šiandieninei karinei apygardai.

Pirmuoju Pirmosios Lietuvos divizijos vadu buvo paskirtas Lietuvos didysis sargybinis (1776–1789), Stšalkovsko ir Boginsko seniūnas generolas leitenantas Juozapas Judickis.

Divizijos vadai

 Adomas Kazimieras Čartoriskis (nominalus vadas, globėjas, šefas);
 Juozapas Judickis
 Mykolas Jurgis Grabovskis

 Tarpukario Lietuvos kariuomenės Pirmoji divizija 
Atkūrus Lietuvos valstybingumą 1918 m., atgimė ir Lietuvos kariuomenė, sudaryta iš pulkų, kurie 1919 m. buvo sujungti į brigadas. 1920 m., remiantis viena iš brigadų, buvo suformuota Pirmoji divizija – svarbus Nepriklausomybės kovų dalyvis.

Prasidėjus Antrajam pasauliniam karui 1939 m., Pirmoji divizija buvo mobilizuota Lietuvos sienoms ginti ir Vilniaus bei kitų teritorijų saugumui užtikrinti. Po sovietinės okupacijos ir aneksijos 1940 m. divizijos kariai prisijungė prie partizaninio pasipriešinimo kovų už Lietuvą.

 Lietuvos kariuomenės Pirmoji divizija 
Atkūrus Lietuvos kariuomenę 1990 m., kaip ir Nepriklausomybės kovų laikotarpiu, pirmiausia buvo suformuota pirmoji brigada – „Geležinis Vilkas“, vėliau ir antroji – „Žemaitija“. Reaguojant į Rusijos–Ukrainos karą, 2025 m. sausio 28 d. atkurta Lietuvos kariuomenės I-oji divizija.

Divizijos vadai

 brigados generolas Aurelijus Alasauskas (2025 m.)

 Sudėtis 
miniatiūra|400x400px|Divizijos struktūros schema 2025 m.
miniatiūra|1-osios divizijos pėstininkų brigados „Žemaitija“ bei kitų divizijos vienetų rikiuotė pratybų „Allied Spirit 2025“ metu.
Faktinė struktūra (2025 m. sausio mėnesį):

 Štabo kuopa
 Ryšių kuopa
 Štabas ir jo aprūpinimo padaliniai dislokuoti Rukloje;
 Štabas ir štabo kuopa;
 Žvalgybos kuopa;
 Komunikacijų ir ryšių kuopa;
 Lietuvos didžiojo kunigaikščio Algirdo pėstininkų batalionas;
 Karaliaus Mindaugo husarų batalionas (KMHB);
 Didžiosios kunigaikštienės Birutės ulonų batalionas (DK BUB);
 Kunigaikščio Vaidoto batalionas;
 Generolo Romualdo Giedraičio artilerijos batalionas;
 Generolo leitenanto Jokūbo Jasinskio Logistikos batalionas;
 Štabas ir jo aprūpinimo padaliniai dislokuoti Klaipėdoje;
 Štabas ir štabo kuopa;
 Žvalgybos kuopa;
 Prieštankinė kuopa;
 Komunikacijų ir ryšių kuopa;
 Lietuvos didžiojo kunigaikščio Kęstučio mechanizuotasis pėstininkų batalionas;
 Lietuvos didžiojo kunigaikščio Butigeidžio dragūnų batalionas (LDK BDB);
 Brigados generolo Motiejaus Pečiulionio artilerijos batalionas;
 Kunigaikščio Margirio pėstininkų batalionas;
 Logistikos batalionas
 Štabas ir jo aprūpinimo padaliniai dislokuoti Vilniuje;
 Štabas ir štabo kuopa;
 Žvalgybos kuopa;
 Komunikacijų ir ryšių kuopa;
 Divizijos generolo Stasio Raštikio Lietuvos kariuomenės mokykla;
 Didžiojo Lietuvos etmono Jonušo Radvilos mokomasis pulkas;
 Generolo Adolfo Ramanausko kovinio rengimo centras;
 Generolo Jono Žemaičio Lietuvos karo akademija;
 Artilerijos batalionas;
 Logistikos batalionas;

 Išnašos 

 Nuorodos 
 https://kariuomene.lt/sausumos-pajegos/padaliniai/i-divizija/26317

Kategorija:Lietuvos kariuomenės Sausumos pajėgos
Kategorija:Dabartinės Lietuvos kariuomenės divizijos